
Crynodeb fideo
Cyn ystyried sut y gallaf i ddatblygu sgiliau mentergarwch neu greadigol, yn gyntaf mi fydd angen ddod i ddeall ystyr mentergarwch a chreadigrwydd yn nhermau addysg ac o fewn yr ystafell dosbarth. Diffinia The National Advisory Committee on Creative and Cultural Education am ddysgu creadigol yw “using imaginative approaches to make learning more interesting and effective” (NACCCE, 1999; 89). Ychwanega Jeffrey a Craft taw ystyr creadigrwydd yw “forms of teaching that are intended to develop young peoples own creative thinking or behaviour” (Jeffrey et al., 2004; 1). Nid yn unig y mae dysgu creadigol yn golygu dysgu mewn ffurf wahanol ond i ddatblygu a magu meddylfryd creadigol gydol oes y disgyblon yn yr ystafell dosbarth. Nid yn unig dylai’r dysgu ennyn diddordeb y disgyblion ond dylai’r amgylchedd dysgu a’r strategaethau a dewiswyd cefnogi a chyfoethogi profiadau’r disgyblion am yr hyn maent yn ei dysgu.
Yn ogystal â chreadigrwydd yr hyn a olygir wrth sgiliau mentergarwch yn addysg heddiw ac yn yr ystafell dosbarth, yn ôl Gibb, yw “Behaviours, skills and attributes applied individually and/or collectively to help individuals and organisations of all kinds to create, cope with and enjoy change and innovation” (Gibb, 2007). Yn ogystal dywed y National Improvement Hub (NIH)taw menter yn addysg yw “encouraging all young people to learn and develop in a way that meets their needs and devlops skills for learning, skills for life” (NIH, 2017). Gwelir felly taw menter yn yr ystafell dosbarth yw’r ffordd mae disgyblion yn datblygu sgiliau gydol oes trwy weithgareddau sydd yn cymhwyso ei sgiliau blaenorol.
Gwelir nifer o resymau am yr angen ar gyfer ddatblygu'r sgiliau yma mewn addysg. Dywed  Donaldson yn ei adroddiad  “Mae’r galw am bobl ifanc sydd a gwell lefelau... gan gynnwys meddwl mewn modd beirniadol, creadigrwydd”, yn ogystal â hyn yn ei adroddiad dywed fod yna “fwy o sylw i sgiliau a phwyslais ar gymhwyso... yn enwedig caredigrwydd” (Donaldson, 2015). Y rheswm am hynny yn ôl Donaldson yw bod “creadigrwydd a menter yn elfennau canolog mewn bywyd modern” (Donaldson, 2015; 28). Cytuna Robinson gyda hyn gan ddywed “creativity now is as important in education as literacy, and we should treat it with the same status.” (Robinson, 2006). Cytuna Lucas gyda Robinson a Donaldson gan ddweud “Creativity is held as one of the most important competencies” (Lucas et al., 2013; 8) ac felly mae angen i ni fel athrawon rhoi fwy o bwyslais ar greadigrwydd a rhoi digon o gyfleoedd i blant i fod yn greadigol er mwyn iddynt allu ymdopi gydag anghenion bywyd modern yr unfed ganrif ar hugain.
Un strategaeth y gallwn i wneud er mwyn datblygu sgiliau mentergarwch a’r agwedd  greadigol yw addasu’r amgylchedd dysgu ar gyfer themâu neu wersi penodol. Caiff yr amgylchedd ei addasu gan ddefnyddio arddull y prosiect ‘Endurance’ lle caiff y disgyblion senario dysgu yn seiliedig ar broblem ac mi fyddwn i fel athro yn chwarae rôl fel hwylusydd yn cydweithio gyda’r disgyblion. Gwelir pwysigrwydd datblygu’r amgylchedd dysgu gan ddywed Loveless “the learning environment might either nurture or dismiss the development of creative individuals, groups and communities” (Loveless et al, 2006; 4) felly mae angen sefydlu amgylchedd a fydd nid yn unig yn magu creadigrwydd pob disgybl ond yn darparu’r cyfleoedd i ddisgyblion fod yn greadigol. Ychwanega Shaheen wrth ganiatáu’r cyfleoedd yma mi fydd hyn yn galluogi i blant datblygu sgiliau megis “dealing with ambiguous problems, coping with the fast changing world and facing ân uncertain future” (Shaheen, 2010; 1).
Er hynny mi fydd rhaid i mi fod yn ofalus yn y ffordd rydw i’n ymdrin yn ystod y tasgau yma oherwydd dywed Malaguzzi “Creativity becomes more visible when adults try to be more attentive to the cognitive processes of children than to the results they achieve” (Malaguzzi, 1993). Yn ogystal a hyn dywed Tegano (1991) fod angen rhoi mwy o bwyslais ar y proses creadigol oherwydd nad oes gan pob disgybl ifanc y sgiliau i creu cynnyrch creadigol. Felly mi fydd rhaid i mi fel athro yn ystod y broses sicrhau fy mod i yn arsylwi a rhoi mwy o sylw ar y broses yn hytrach na canlyniad y senario Dysgu yn seiliedig ar broblem.
Strategaeth arall y gallwn i wneud er mwyn datblygu sgiliau mentergarwch neu greadigol yw addasu'r ffordd rydw i yn addysgu yn yr ystafell dosbarth er mwyn datblygu sgiliau creadigol y dysgwyr. Y strategaeth rydw i yn gallu gwneud yw newid fy arferion wrth ddysgu gwers i grŵp o ddisgyblion. Gallwn i newid fy arferion yn y dosbarth megis defnyddio’r casgliad o strategaethau SCAMPER wrth gynllunio gwersi. Wrth gynllunio gallwn i ddefnyddio’r modelau SCAMPER er mwyn newid agwedd/agweddau o wers benodol a fydd yn gallu ychwanegu elfen o greadigrwydd. Dywed Malaguzzi (1993) “the most favourable situation for creativity seem to be interpersonal exchange” sydd yn awgrymu gan gyfuno’r elfennau o gwestiynu a trafod mi fydd creadigrwydd yn cael ei magu’n effeithiol. Yn ol Sharp dylai athrawon annog creadigrwydd trwy “praising children who provide unexpected answers”, “encouraging experimentation and persistence” a “modelling creatve thinking and behaviour” (Sharp, 2004; 8).
Serch hynny mi fydd rhaid bod yn ofalus gan mi fydd rhaid i mi wrth ddefnyddio elfennau o SCAMPER fy mod i yn dewis a dethol yr elfennau synhwyrol ar gyfer gwersi gan nad ydy pob agwedd yn cydweithredu gyda phob pwnc yn y cwricwlwm. Yn ogystal â hyn wrth ddefnyddio fwy o drafod a fwy o’r elfen cwestiynu mi fydd rhaid i mi ddewis a dethol y cwestiynau cywir gan ddywed Seelig “the way you ask the question determines the type of answers you get” (Seelig, 2015). I ychwanegu at hyn dywed Sharp “adults can also stifle opportunities for creativity by being overly didactic or prescriptive” (Sharp, 2001) ac wrth gynllunio mi fydd rhaid i mi sicrhau fod y disgyblion yn cael y cyfle i roi digon o fewnbwn i mewn i’r gwersi. Yr hyn gallwn i wneud yw cynllunio digon o gyfleoedd i ddisgyblion cyfrannu at y gwersi a chynllunio cwestiynau, gan ddefnyddio tacsanomeg Bloom, er mwyn ehangu ar nifer o atebion. Yn ogystal byddaf yn defnyddio’r elfennau SCAMPER er mwyn dysgu mewn ffordd greadigol a gwahanol megis dysgu fflip er mwyn darparu cyfleoedd gwahanol a chyfoethogi profiadau disgyblion.
Strategaeth olaf gallwn i wneud er mwyn datblygu sgiliau creadigol disgyblion yw defnyddio ‘r strategaeth ‘beth os?’ yn yr ystafell dosbarth. Unwaith y tymor neu unwaith yn ystod bob hanner tymor caiff y disgyblion cyfle i newid agwedd am y dosbarth trwy ofyn y cwestiwn ‘beth os’. Caiff pob grŵp cyfle i fynegi eu syniadau am yr hyn gallwn ni gwneud yn yr ystafell dosbarth megis ‘beth os nad oedd gwaith cartref?’ neu ‘beth os mae’r plant yn dewis lle i fynd ar ymweliad?’. Cyn gwneud prosiect yma mi fydd rhaid yn gyntaf datblygu a chymhwyso sgiliau meddwl dargyfeiriol disgyblion lle fydd rhaid iddynt allu meddwl am nifer fawr o syniadau cyn mynd ati i ddewis y syniad gorau. Y rheswm dros ddatblygu’r sgil hon yw yn ol Gibson “divergent thinking involves flexible ideation to generate many responses to open-ended and multifaceted problems” (Gibson, 2009) ac felly wrth ddatblygu’r sgil hon mi fydd y disgyblion yn dod yn gyfarwydd â’r ffordd o feddwl.
Er hynny mi fydd rhaid bod yn ofalus er mwyn sicrhau fod y strategaethau meddylfryd dargyfeiriol yn gadarn gan efallai na fydd nifer o blant yn gyfarwydd a meddwl yn y ffordd yma. Mi fydd angen sicrhau fod pob syniad yn cael ei  barchu gan sicrhau fy mod i yn annog bid y disgyblion yn beirniadu ei syniadau er mwyn dewis a dethol y rhai synhwyrol. Yn ogystal â hyn mi fydd rhaid i mi sicrhau fy mod i yn ol Richardson “promote change that is valuable to the learner” (Richardson, dyddiad anhysbys). Felly er mwyn sicrhau fod y strategaeth yn llwyddiannus mi fydd rhaid i mi hyrwyddo agwedd bositif o fewn yr ystafell dosbarth gan hyrwyddo’r newidiadau a fydd yn gwneud dysgu yn fwy effeithiol iddyn nhw.
Felly i gloi teimlaf wrth i mi weithredu'r strategaethau yma am yr amgylchedd dysgu, fy nhueddiadau fel athro ac o fewn yr ystafell dosbarth teimlaf fy mod i yn gallu datblygu sgiliau mentergarwch a creadigol fy nysgwyr i. 

